3. การประกอบธุรกิจของแต่ละสายผลิตภัณฑ์

-   ลักษณะของผลิตภัณฑ์และการบริการ

  บริษัทฯ ยังคงดำเนินธุรกิจในการให้เช่า เช่าซื้อ
  จำหน่ายและบริการเกี่ยวกับเครื่องถ่ายเอกสารดิจิตอลมัลติฟังก์ชั่น ยี่ห้อโคนิก้า มินอลต้า,
  เครื่องพิมพ์สำเนาอัตโนมัติ ยี่ห้อ Risograph และระบบชุมสายโทรศัพท์ (PABX) ยี่ห้อ NEC
  รวมไปถึงได้มีการเพิ่มเติมผลิตภัณฑ์ด้าน Software Application
  ด้านการบริหารจัดการเอกสารสำนักงาน (Electronic Document Management)
  เช่นเดียวกับปีที่ผ่านมา ปี 2552 ผลิตภัณฑ์ของบริษัทฯ
  ไม่มีการเปลี่ยนแปลงรูปแบบและเทคโนโลยีมากมายนัก
  สำหรับรุ่นเครื่องดิจิตอลมัลติฟังก์ชั่นสีและขาวดำ ก็มีความเร็วในการพิมพ์เช่นเดิม คือ 16 -75
  แผ่น/นาที ซึ่งเหมาะสำหรับการใช้งานในสำนักงานทั่วไป
  ในส่วนของเครื่องมัลติฟังก์ชั่นสีขนาดใหญ่ที่เรียกว่า Color Production Print
  ความเร็วในการพิมพ์เอกสารสี-ขาวดำ ที่มีความเร็วถึง 65 แผ่น/นาที
  และเครื่องมัลติฟังก์ชั่นขาวดำ ความเร็ว 105 แผ่น/นาที
  เป็นเครื่องที่เหมาะสำหรับการศูนย์การพิมพ์ (Printing Center)
  ของหน่วยงานหรือองค์กรใหญ่ รวมถึงงานด้านธุรกิจสื่อสิ่งพิมพ์
  เพื่อการรองรับธุรกิจอุตสาหกรรมด้านสื่อสิ่งพิมพ์โดยเฉพาะ สำหรับไตรมาสที่ 3 ปี 2552
  บริษัทฯได้มีการนำเข้าเครื่องถ่ายเอกสารดิจิตอลมัลติฟังก์ชั่น ที่มีความเร็ว 95 แผ่น/นาที, 105
  แผ่น/นาที, 120 แผ่น/นาที และเครื่องดิจิตอลมัลติฟังก์ชั่นสี ที่มีความเร็ว 20-55 แผ่น/นาที
  ซึ่งเป็นเครื่องรุ่นใหม่ มีประมาณ 4-5 รุ่น เหมาะสมงานด้านของการจัดการเอกสารสำนักงาน

  ในส่วนของผลิตภัณฑ์ด้านเครื่องพิมพ์สำเนาอัตโนมัติ Risograph
  ในปีที่ผ่านมาไม่มีการเปลี่ยนแปลงด้านเทคโนโลยีแต่อย่างใด สำหรับระบบชุมสายโทรศัพท์ในปี
  2552 เพื่อเป็นการตอบสนองความต้องการของลูกค้ามากขึ้น บริษัทฯ
  จึงได้นำเทคโนโลยีตัวใหม่ที่มีชื่อ ยี่ห้อ AVAYA ซึ่งเป็นระบบ IP Telephony
  เปรียบเสมือนชุดแอพพลิเคชั่นสำหรับการติดต่อสื่อสารด้วยเสียง ผ่านเครือข่ายข้อมูลแบบไอพี
  หรือกล่าวให้ชัดเจนขึ้น ก็คือ
  แอพพลิเคชั่นเวอร์ตัวหนึ่งที่เชื่อมต่อและทำงานบนเน็ตเวิร์กอินฟราสตรักเจอร์
  เป็นการเพิ่มประสิทธิภาพระบบการติดต่อสื่อสาร ช่วยให้สามารถประหยัดค่าโทรศัพท์ทางไกลได้
  ในกรณีที่มีสาขาอยู่ต่างจังหวัดหรือต่างประเทศ เพราะสามารถโทรศัพท์ผ่านไอพีเน็ตเวิร์ก
  ด้วยความที่ AVAYA ได้ร่วมกับบริษัท AT&T
  ในการคิดค้นโทรศัพท์เป็นเครื่องแรกของโลกมามากกว่าร้อยปี ซึ่งไม่น่าแปลกที่ระบบ IP
  Telephony ของ AVAYA จะมีคุณสมบัติต่างๆ ของระบบโทรศัพท์มากกว่า 700 คุณสมบัติ
  และในปัจจุบัน ระบบ IP Telephony ของ AVAYA
  เป็นระบบที่ได้มีการพัฒนาให้สมบูรณ์แบบในระบบเดียวกัน
  สามารถใช้งานได้กับทุกเครือข่ายและรองรับการใช้งานลูกเล่นต่างๆ อีกมากมาย
  จึงสร้างมูลค่าเพิ่มให้กับธุรกิจให้แก่ลูกค้าตามที่ต้องการ และบริษัทฯ เห็นว่า
  น่าจะเป็นสินค้าที่มีการตอบรับจากลูกค้าค่อนข้างดีในระยะยาว

-   สภาวะอุตสาหกรรมและการแข่งขัน

-   การแข่งขันระหว่างอุตสาหกรรม

  เนื่องจากคุณสมบัติของผลิตภัณฑ์เครื่องถ่ายเอกสารดิจิตอลมัลติฟังก์ชั่น โคนิก้า มินอลต้า
  มีความหลากหลายทั้งการถ่ายเอกสาร พิมพ์งานเอกสาร สแกนเอกสาร
  รวมถึงเป็นทั้งเครื่องโทรสาร ทำให้ผลิตภัณฑ์ของบริษัทฯ
  สามารถข้ามเข้าไปแข่งขันกับอุตสาหกรรมอื่นๆ ที่ทำด้านธุรกิจ Printer ที่เป็นระบบ Laser
  และ Ink Jet Printing รวมถึงอุตสาหกรรมด้าน Scanner และ Fax ทำให้บริษัทฯ
  มีเป้าหมายในการนำผลิตภัณฑ์ของบริษัทฯ ไปทำการเจาะตลาดเพื่อแทนที่ Laser, Scanner
  และ Fax โดยทั่วไปเนื่องจากว่า เครื่องมีคุณสมบัติที่เหนือกว่า และสามารถลดต้นทุนค่าใช้จ่าย
  เช่น ค่าบำรุงรักษาและต้นทุนการพิมพ์งานเอกสารที่ต่ำกว่า
  และที่ผ่านมาค่อนข้างมีกระแสตอบรับที่ดี ปัจจุบันทำให้บริษัทฯ
  มีสัดส่วนด้านการตลาดที่สูงเพิ่มขึ้นเรื่อยๆ โดยเฉพาะงาน Printer จากเดิม 40% เพิ่มขึ้นเป็น
  60% ถือเป็นโอกาสที่ดีสำหรับบริษัท

-   การแข่งขันภายในอุตสาหกรรม

  ภาวะการแข่งขันภายในกลุ่มอุตสาหกรรมประเภทเดียวกัน อยู่ในลักษณะค่อนข้างทรงตัวไปเรื่อยๆ
  ไม่ค่อยรุนแรงนัก จะมีการแข่งขันที่รุนแรงบ้างในกรณีของการประกวดราคาของหน่วยงานราชการ
  รัฐวิสาหกิจและบริษัทเอกชนขนาดใหญ่ ที่มีความต้องการใช้เครื่องเป็นจำนวนมาก บริษัทฯ
  พยายามจะใช้กลยุทธ์ทางการตลาด เช่น การบริการและช่องทางการจำหน่ายที่แตกต่างออกไป
  เนื่องจากไม่มีคู่แข่งรายใดที่จะสามารถมีขีดความสามารถที่เหนือคู่แข่งในทุกๆ ด้าน

-   กลยุทธ์การตลาด

    1.  บริษัทฯ มีความมุ่งมั่นที่จะรักษาฐานลูกค้าโดยเฉพาะ 2 กลุ่มหลักๆ คือ
        กลุ่มลูกค้าเครื่องเช่า โดยจะเสนอ

  เทคโนโลยีใหม่ๆ ให้ตรงกับความต้องการของลูกค้า เพื่อให้ลูกค้ามีความรู้สึกพึงพอใจสูงสุด
  และตอบรับกลับมายังบริษัทฯ ด้วยการต่อสัญญาใหม่ที่มีระยะเวลายาวนาน 3-4 ปี กลุ่มที่ 2
  ลูกค้าเครื่องขาย บริษัทฯ จัดให้มีการเสนอของซื้อเครื่องเก่ากลับคืนจากลูกค้า
  พร้อมกับการเสนอเครื่องใหม่ที่มีเทคโนโลยีที่ดีกว่าเครื่องรุ่นเก่าและจัดให้มีโปรโมชั่นที่มีเงื่อนไขการขายในราคาพิเศษ
  มีการระยะเวลาการผ่อนชำระนานขึ้น

2.  บริษัทฯ ยังคงมุ่งเน้นการทำตลาดเครื่องดิจิตอลมัลติฟังก์ชั่นสี เครื่องดิจิตอลมัลติฟังก์ชั่นขาวดำ
    ที่มี

  ความเร็วสูง (50-75 แผ่น/นาที) และเครื่อง Production Print ทั้งระบบการพิมพ์
  ขาว/ดำ และพิมพ์สี (65-105 แผ่น/นาที) ซึ่งในปี 2552
  ได้เน้นในกลุ่มลูกค้าขนาดกลางและขนาดใหญ่ ทั้งภาครัฐ เอกชนและรัฐวิสาหกิจ อาทิเช่น
  กลุ่มปตท. การไฟฟ้านครหลวง การทางพิเศษแห่งประเทศไทย เป็นต้น

  3. นอกจากนั้นบริษัทฯ ยังคงมุ่งเน้นการเพิ่มปริมาณงานพิมพ์ (Print Volume)
  จากฐานลูกค้าของบริษัทอย่าง

  ต่อเนื่อง บริษัทฯ สามารถเพิ่มฐานลูกค้าที่ใช้สินค้าของบริษัทฯ เพื่อเชื่อมต่อระบบคอมพิวเตอร์
  เพื่อทำหน้าที่เป็น Printer มากขึ้น สำหรับในปี 2552
  งานด้านการพิมพ์จะมีประมาณงานเพิ่มขึ้นจากปีก่อน เดิม 45% เป็น 60%
  โดยมีสัดส่วนปริมาณงานพิมพ์ถัวเฉลี่ยต่อเครื่องเพิ่มขึ้น จากเดิม 25% เป็น 35%
  ของปริมาณงานพิมพ์เอกสารทั้งหมดที่ผลิตโดยเครื่องดิจิตอลมัลติฟังก์ชั่น ยี่ห้อโคนิก้า มินอลต้า
  ซึ่งได้ติดตั้งให้กับลูกค้าทั้งหมด

  4. ปี 2552 บริษัทฯ ได้ปรับกลยุทธการตลาดโดยมีการจัดโปรโมชั่นเครื่องมัลติฟังก์ชั่นขาวดำ
  ขนาดเล็กและขนาดกลาง (16-18 แผ่น/นาที) ผ่านตัวแทนจำหน่ายของบริษัทที่มีอยู่ทั่วประเทศ
  ซึ่งจะทำให้บริษัทฯ มียอดจำหน่ายเพิ่มมากขึ้น กว่าปี 2551 ประมาณ 53%

-   การหาผลิตภัณฑ์เพื่อจำหน่าย

  บริษัทฯ พยายามหาผลิตภัณฑ์ที่เน้นด้าน Software มากขึ้น
  เพื่อให้การทำงานของเครื่องมีความหลากหลายโดยเฉพาะ Software
  ที่จะใช้กับกลุ่มลูกค้าธุรกิจสื่อสิ่งพิมพ์ ในส่วนของระบบชุมสายโทรศัพท์ บริษัทฯ
  ได้มีการเปรียบเทียบและเห็นว่า AVAYA เป็นระบบ IP Telephony ซึ่งเป็นเทคโนโลยีสมัยใหม่
  ใช้งานโดยการติดต่อสื่อสารด้วยเสียง ผ่านเครือข่ายระบบสารสนเทศ คือ
  เป็นเครื่องเซิร์ฟเวอร์ที่ให้บริการทางด้านต่างๆ ของระบบ ซึ่งจะทำงานร่วมกับอุปกรณ์ Media
  Gateway ที่เชื่อมต่อไคลเอ็นต์ดีไวซ์ต่างๆ เข้าสู่ระบบ Media Server
  และยังช่วยในการควบคุมการทำงานระหว่างเครือข่ายเสียงหรือข้อมูล
  ซึ่งอุปกรณ์ทั้งหมดนี้จะได้รับการจัดการและควบคุมผ่านทางซอฟต์แวร์ที่เรียกว่า Communication
  Manager ที่ติดตั้งอยู่ใน Media Server ทั้งหมด ดังนั้น Media Server
  จึงนับเป็นศูนย์กลางของการใช้งานโทรศัพท์ข้ามเครือข่าย โดยที่ Media Server
  แต่ละตัวสามารถทำงานร่วมกันหรือแยกการทำงานให้เป็นอิสระต่อกันได้ โดยยังสามารถรองรับ
  Traffic ได้ สูงสุดถึง 375,000 BHCC นอกจากนั้นยังสนับสนุนโพรโตคอล Q.Sig
  จึงทำให้สามารถเชื่อมต่ออุปกรณ์จากผู้ผลิตรายอื่นได้อย่างไม่มีปัญหา
  เป็นการเพิ่มประสิทธิภาพระบบการติดต่อสื่อสาร ซึ่ง AVAYA
  เป็นเครื่องที่มีคุณสมบัติการทำงานที่แตกต่างจากตู้สาขาโทรศัพท์ทั่วๆ ไป อาทิเช่น
  การโทรไปยังหมายเลขต่อของเครื่อง IP Phone
  ที่ออฟฟิคจากนั้นจะมีการต่อไปยังโทรศัพท์มือถือพร้อมกันด้วย ทำให้ไม่พลาดทุกการติดต่อ
  หากไม่สามารถรับสายได้ ก็สามารถฝาก Voice Mail ไว้ได้, สามารถรับโทรศัพท์จาก IP
  Softphone ที่ติดตั้งในเครื่องคอมพิวเตอร์ โน๊ตบุ๊กหรือพีดีเอได้ทันที,
  สามารถส่งอีเมลนัดประชุมได้จากมือถือ,
  ช่วยจัดการอีเมล์และวอยซ์เมลได้ในจุดเดียวโดยเข้าใช้งานระบบจากโทรศัพท์
  หรือคอมพิวเตอร์ที่ติดต่ออินเตอร์เน็ตได้ จากนั้นสามารถฟังและอ่านข้อความ
  แล้วตอบกลับโดยการพิมพ์หรือพูดเป็นเสียงก็ได้ เป็นต้น นอกจากนั้น AVAYA
  ยังมีการพัฒนาระบบรักษาความปลอดภัยอย่างเต็มรูปแบบให้กับระบบ IP Telephony ด้วย

  จากการทำงานดังกล่าวนั้นจะเห็นได้ว่า AVAYA สามารถช่วยลดค่าใช้จ่ายในการปฏิบัติงานได้
  เช่น ลดค่าโทรศัพท์ทางไกลได้ ในกรณีที่มีสาขาอยู่ต่างจังหวัดหรือต่างประเทศ
  เพราะสามารถโทรศัพท์ผ่านไอพีเน็ตเวิร์ก ลดความยุ่งยากในการจัดการ
  เพราะไม่ต้องแยกจัดการระหว่างระบบโทรศัพท์กับระบบเครือข่ายไอพี เป็นต้น